**Carmen Fernández Seguín** nada en Coalloso o ano1905 e finada en Sandiás no ano 1999, foi unha política e guerrilleira antifranquista galega.

Biografía
---------

Naceu no seo dunha familia conservadora, pero cando coñeceu a Jesús de Dios, fundador do Partido Comunista de España (PCE) en Sandiás, politizouse e máis tarde casou con el e tiveron tres fillos. Fuxeron a Portugal cando se declarou a Guerra Civil e Galicia quedou en mans dos rebeldes. Poucos días despois, ela regresou a Galicia coa axuda de dous irmáns falanxistas, pero de tódolos xeitos, sofre os insultos e as ameazas, incautan a súa casa que é confiscada e utilizada como centro de detención.

Rematada a guerra civil, o seu marido volveu ocasionalmente a España, pero foi detido e condenado, falecendo poucos anos despois debido unha anxina de peito. Carmen Fernández seguiu o compromiso político do seu marido e xunto cos seus fillos Camilo e Perfecto, foi enlace e subministradora de alimentos da guerrilla antifranquista en Galicia. Fixérono en todo o país, baixo as directrices do Partido Comunista, e con diferentes nomes e bandeiras. En Galicia autodenomináronse Exército Guerrilleiro de Galicia.

Deu o salto á loita armada de xeito inesperado, cando tiña na casa a varios guerrilleiros ceando e parou un camión da Garda Civil moi cerca deles. Tivo medo de ser detida ela e máis os seus fillos, por axudar aos guerrilleiros e deciden fuxir. A súa actividade comezou mais por humanidade que por ideoloxía, pero terminou sendo por convicción.

En 1950, despois dunha serie de caídas nas filas guerrilleiras na que prenden ao seu fillo Camilo en Ourense, e coa idea de establecer contacto cos grupos da zona co seu fillo, Perfecto de Dios, pensaron marchar a Madrid desde Ourense, e logo ao exilio. No entanto, o 16 de maio, en Chaherrero (Crespos, Ávila), o grupo foi descuberto e tras un tiroteo da Garda Civil, mataron a Perfecto e detivérona a ela, que quedara xunto ao corpo do seu fillo morto.

Carmen Fernández foi trasladada a Ourense e acusada de participar en varios atracos efectuados pola guerrilla na Limia e na queima da casa do cura de Couso de Salas. A causa militar nº 111/50 recollía que eses feitos era constitutivos do delito de formar partidas armadas dedicadas ao bandidaxe e o terrorismo, polo que o Fiscal Militar solicitou a pena de morte e a responsabilidade civil para pago de indemnizacións. Finalmente, o 27 de outubro de 1950 foi condenada a 30 anos de prisión maior e o embargo dos bens.

Estivo 13 anos en diferentes cárceres e destacou pola súa actividade clandestina organizando celas comunistas en cárceres, colaborando con *Mundo Obrero* e realizando diferentes tipos de protestas e folgas. Durante anos mantivo correspondencia co seu fillo Camilo estando na cadea.

O 23 de decembro de 1958 concedéronlle o indulto da sexta para da pena total. Case dous anos despois consegue a liberdade condicional o 13 de decembro de 1961.

Unha vez liberada, trasladouse a Sandiás, onde nunca revelou as súas actividades fóra dun pequeno grupo de familiares. Morreu no ano 1999.

Notas
-----

1. 1 2  "Camarada Camilo, guerrillero antifranquista". *www.publico.es*. 2017-06-15. Consultado o 2024-01-18.
2. 1 2 3  Cejudo, Conchi (2019-05-12). "Perfecto de Dios, el guerrillero que soñó con liberar a España del fascismo". *cadena SER* (en castelán). Consultado o 2024-01-17.
3. ↑  *Executive Order 9808 (1946)*. Oxford University Press. 2009-09-30.
4. ↑  Galicia, Partido Comunista de; Ciudadanía, Sociedad y. "Acto de entrega de los restos de Perfecto de Dios Fernández, guerrillero antifranquista gallego". *Mundo Obrero* (en castelán). Consultado o 2024-01-16.
5. ↑  "Exhumación Chaherrero - Asociación para la Recuperación de la Memoria Histórica". *memoriahistorica.org.es*. Consultado o 2024-01-17.
6. 1 2  Martínez Cerredelo, Edelmiro (2008). *A Limia, 1931-1953 historia e memoria*. Centro de Desenvolvemento Rural "O Viso". ISBN 978-84-612-6855-9.
7. ↑  "A Perfecto de Dios le ejecutaron en 1950 con 19 años y un sindicato noruego le saca ahora de la fosa". Consultado o 18/01/2024.

Ligazóns externas
-----------------

* La sombra muda de la guerrillera, *El País*, 24 de marzo de 2011.
* Archivo Intermedio Militar Noroeste. Procedimientos judiciales incoados por la Justicia Miliatar a raiz de la Guerra Civil y durante el franquismo. Tribunal Militar Territorial 4º. Galicia (Listado procedimientos judiciales Ourense)
* Documental sobre a vida de Camilo de Dios Fernández